सर भिभियन रिचार्डस स्टेडियममा टस हारेर पहिले ब्याटिङ गरेको भारतले निर्धारित ५० ओभरमा ४ विकेट गुमाउँदै २ सय ५१ रन बनाएको थियो । खराब सुरुवातका बावजुद भारत अजिन्क्या रहाणे, महेन्द्र सिंह धोनी र केधार जाधवले उत्कृष्ट ब्याटिङ गरेपछि सम्मानजनक योगफल बनाउन सक्षम भएको हो । रहाणाले ७२, धोनीले नटआउट ७८ र जाधवले नटआउट ४० रन बनाए । वेष्टइण्डिजका मिग्युल कुमिन्सले तथा ज्यासन होल्डर र देवेन्द्र विश्वले समान १–१ विकेट लिए ।
